Hec est carta, quam fieri fecit Raimotdis, uxor Vuidonis Crassi de Longo Campo, de honore quem habebat apud Quintiniacum, in nemoribus et plano. Dedit etenim supradicta Raitmodis beato Stephano et fratribus eiusdem loci, pro amore Dei et remissione peccatorum suorum, et pro animabus antecessorum suorum, et ut Deus custodiret filium suum, qui Iherosolimam ibat, hunc honorem et insuper Grivolt et progeniem suam: propter hoc canonici dederunt ei et marito suo IIII libras denariorum. Signum Hugonis de Marchiaco. Signum Widonis de Gilliaco et Aldonis militis. Preterea Ulricus, filius eiusdem domine, dedit sancto Stephano quod habebat aput Sulliacum, in uno manso et quod ad mansum pertinebat. Unde habuit X solidos. Signum Hugonis et ex parte canonicorum signum Oltranni et Rodulfi.